Martin Ricca (Martin Alejandro Ricca Peirone) miyos ing Rio Cuarto inggih punika salah satunggaling kitha ing provinsi Codoba, Argentina rikala 17 Dhésèmber 1985. Tahun 1998 piyambakipun kepanggih kaliyan musisi kang sampun misuwur, Adrian Pose ingkang ngajak piysmbskipun tindhak menyang Mexico kanggé ngrekam album kaping satunggal ingkang banjur dipunparingi irah-irahan Corazonez Rotos. Wonten ing taun ingkang sami piyambakipun uga disuwun supados dados salah satunggaling paraga ing telenovela lare alit El Diario de Daniela, sareng Daniela Lujan. Punika ingkang dados wiwitipun karir kang saé. Wonten ing pungkasan pamedalan album ingkang kapisan Martin banjur medalaken malih album ingkang kaping kalih ingkang irah-irahanipun Besos ing taun 1999 lan saged kesadekaken kathah. Lajeng piyambakipun dipuntimbali malih kanggé maragani telenovela Amigos X Siempre. Amerga telenovela punika Martin dados salahsawijining aktor ingkang saé piyambak.